Ultimo imperdibile appuntamento con la nostra serie preferita angioletti, non mancate! #CheDioCiAiuti6 Posted by Che Dio Ci Aiuti on Saturday, March 6, 2021  L-aħħar episodju mis-sensiela Che Dio Ci Aiuti se jixxandar illejla fuq Rai Uno fid-9.25pm u se jkun qed jidher bħala mistieden l-attur Tork Can Yaman, protagonisti tas-sensiela popolari DayDreamer li tixxandar fuq Canale 5. Il-parteċipazzjoni ta' Can Yaman f'din is-sensiela Taljana ġiet bħala sorpriża għal ħafna iżda bla dubju se tintlaqa' tajjeb mill-eluf ta' fans li dan l-attur għandu. Is-sensiela Che Dio Ci Aiuti għandha produzzjoni ta' Lux Vide, l-istess kumpanija li se tkun qed tipproduċi s-sensiela Sandokan u li wkoll se jkollha lil Can Yaman fil-parti li kienet kisbet suċċess internazzjonali għal Kabir Bedi. Aqra: Il-wiċċ ġdid ta' Sandokan Fl-aħħar episodju tal-lejla minn Che Dio Ci Aiuti lil Can Yaman se narawh jispiċċa fil-kunvent u l-preżenza tiegħu tħawwad lil Azzurra, soru novizza li tħoss li jkun aħjar jekk tevita milli tarah. Iżda d-destin donnu li jrid ilaqqagħhom f'diversi sitwazzjonijiet. Ritratt: Facebook Dan huwa l-filmat li jeħodna minn wara 'l kwinti tal-episodju tal-lejla mis-sensiela Che Dio Ci Aiuti li jinkludi s-sehem tal-attur Tork.